নূহের নৌকা
নূহের নৌকা (আরবি: سفينة نوح, হিব্রু: תיבת נח‎; বাইবেলীয় হিব্রু: Tevat Noaḥ) হচ্ছে একটি নৌকা সদ্দৃশ ভাসমান বস্তু যার সাহায্যে সৃষ্টিকর্তা জলোচ্ছ্বাসের হাত থেকে (জেনেসিস অধ্যায় ৬-৯) নূহ , তার পরিবার এবং পৃথিবীর প্রাণিকূলকে রক্ষা করেন। সৃষ্টিকর্তা নূহ কে আর্ক বা নৌকা নির্মানের পূর্ণাঙ্গ নির্দেশণা দিয়েছিলেন। এটা গফার কাঠ দ্বারা নির্মিত এবং বাইরে পিচ দেয়া যাতে তিনটা ডেক এবং অন্তঃস্থ প্রকোষ্ঠ ছিলো। এটা ৪৫০ ফুট লম্বা, ৭৫ ফুট চওড়া এবং ৪৫ ফুট উঁচু। এর প্রবেশ পথ একদিকে। বাইবেলীয় বর্ণনায় ভাসমান প্রকোষ্ঠটিকে বলা হয়েছে আর্ক (নোহা'স আর্ক), যা দ্বারা নূহের সিন্দুক বোঝায়। আল-কুরআনে আর্কের জায়গায় সাফিনা বলা হয়েছে (سفينة نوح নূহের নৌকা)। কুরআন মতে, এই প্লাবন হয়েছিল শুধুমাত্র নূহের জাতির জন্য। যদিও বিশ্বব্যাপী প্লাবণ বা মহাপ্লাবণের কোনো বৈজ্ঞানিক প্রমাণ নেই। তবুও অনেকেই নূহের নৌকা খুঁজতে প্রত্নতাত্ত্বিক অনুসন্ধান চালিয়েছেন।তুরস্কের আরারাত পর্বতে পাওয়া গেছে নৌকা সদৃশ এক বস্তু, ধারণা করা হচ্ছে এটাই নূহ (আ.)-এর নৌকা যা মহাপ্লাবণ থেকে বাঁচিয়েছিলো বিশ্বাসীদেরকে। যদিও নিয়ে মতবিরোধ রয়েছে।